stanford-oval/wikipedia huggingface dataset:
Hans Kröpelin

Hans Kröpelin (k. 1440) oli saksalaissyntyinen valtaneuvos. hän tuli Kalmarin unionin palvelukseen Margareetan aikana, ja noin 1418 hänestä tuli Tukholman linnan päällikkö. Hänet mainitaan vuonna 1422 asiakirjassa valtaneuvoksena
Engelbrektin kapinan jälkeen 1435 kuningas otti Kröpeliniltä Tukholman linnan, mutta tämä sai kuitenkin valtaneuvostolta 1436 tilalle Turun linnan, ja seuraavana vuonna hän hankki itselleen myös Kastelholman linnan. Hän pyrki – huonolla menestyksellä – välittämään unionin kuninkaan ja Ruotsin valtaneuvoston välisissä erimielisyyksissä. Hän kukisti yhdessä piispa Maunu Tavastin kanssa Ylä-Satakunnassa 1438–1439 puhjenneen Davidin kapinan.
Aiheesta muualla

Svenskt biografiskt lexikon (ruotsiksi)
Hirvijärvi (Kouvola)

| Hirvijärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°04′59″N, 26°42′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Korvenpäänjokeen 
Järvinumero:  14.912.1.004
Mittaustietoja
Pinnankorkeus:  97 m  
Pituus:  660 m  
Leveys:  520 m  
Rantaviiva:  2,222 km  
Pinta-ala:  18,612 ha  
Saaria:  ei saaria 
 fiHirvijärvi 
Hirvijärvi  on Kymenlaaksossa Kouvolassa  Pokinkylän lähellä sijaitseva järvi.
Maantietoa

Järvi on 660 metriä pitkä, 520 metriä leveä, ja sen pinta-ala on 18,6 hehtaaria. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Vuohijärven lähi-alueeseen (14.912) se kuuluu. Järven vedenpinnan korkeus on 97 metriä mpy.
Henni

| Henni |
| --- | --- |
Nimipäivä:   
– suomenkielinen:  19. tammikuuta
– ruotsinkielinen:  –
– ortodoksinen:  –
Muunnelmia:  Henna
Vastineita eri kielissä:  Henny
Nimen alkuperä:  Henriikka
Infobox OKNimi-testi OK: 
Henni on suomalainen naisen etunimi, joka on ollut almanakassa vuodesta 1973.
Henni on vanha länsisuomalainen muunnos nimestä Henriikka, joka on Henrikin sisarnimi.
Vuoteen 2019 loppuun mennessä Digi- ja väestötietoviraston tietojen mukaan Suomessa on kaikkiaan ollut kirjoilla 1 546 Henni-nimistä naista ja noin 20 miestä. Lisäksi Henny-nimisiä naisia on ollut 313. Nimi on yleisempi Pohjois-Suomessa kuin Etelä-Suomessa.
Tunnettuja Hennejä ja Hennyjä

Henni Malinen, suomalainen jalkapalloilija
Henny Meijer, alankomaalainen jalkapalloilija
Henny Moan, norjalainen näyttelijä
Henny Porten, saksalainen elokuvanäyttelijä
Henni Rinkinen, suomalainen jalkapalloilija
Henni-Liisa Stam, suomalainen näyttelijä ja ääninäyttelijä
Henny Waljus, suomalainen näyttelijä
Helmi Biese

| Helmi Biese |
| --- | --- |
 Salon Strindbergin ottama valokuva Helmi Biesestä 1920-luvulla.
Henkilötiedot
Syntynyt: 9. elokuuta 1867 Helsinki
Kuollut: 18. lokakuuta 1933 (66 vuotta) Helsinki
Kansalaisuus:  suomalainen
Taiteilija
Ala:  taidemaalari
Taidesuuntaus:  realismi, symbolismi
Helmi Katharina Biese (o.s. Ahlman; 9. elokuuta 1867 Helsinki – 18. lokakuuta 1933 Helsinki) oli suomalainen taidemaalari, joka tunnetaan etenkin maisemamaalauksistaan. Hän kuvasi teoksissaan erityisesti talvista luontoa ja merinäkymiä.
Elämä ja ura

Biesen vanhemmat olivat kielenkääntäjänä työskennellyt filosofian maisteri Frans Ferdinand Ahlman ja venäjänbalttilainen Katarina Grigorjeff. Biese kävi Helsingin ruotsalaista tyttökoulua, missä hänen opettajanaan toimi taidemaalari Hilda Granstedt, jonka on arveltu innostaneen Bieseä taiteen pariin. Vuonna 1884 Biese aloitti opinnot Suomen Taideyhdistyksen piirustuskoulussa Fredrik Ahlstedtin johdolla. Vuonna 1890 hän siirtyi Gunnar Berndtsonin oppilaaksi ryhmään, jossa vaikuttivat myös symbolistit Magnus Enckell, Väinö Blomstedt ja Beda Stjernschantz. Biese ei saanut apurahoja, jotka olisivat mahdollistaneet taideopintojen jatkamisen ulkomailla.
Biese debytoi Suomen Taiteilijoiden järjestämässä näyttelyssa 1891. Hänen varhaiset maisemamaalauksensa pohjautuivat 1880-luvun realismiin ja ulkoilmamaalaukseen. 1890-luvulla Biesen taiteeseen vaikuttivat symbolismi ja japonismi. Biese hyödynsi maalauksissaan esimerkiksi japanilaisesta taiteesta tuttua pitkää ja kapeaa kakemono-muotoa. 1910-luvulla Biese maalasi monien muiden taiteilijoiden tavoin hehkuvilla ja kirkkailla väreillä. Biesen tunnetuimpana teoksena on pidetty maalausta Talvinen näköala Pyynikiltä (1900), joka kuuluu Ateneumin taidemuseon kokoelmiin. Biesen taidetta on verrattu muun muassa Fanny Churbergin ja Pekka Halosen töihin. Maisemien lisäksi Biese maalasi myös kukka- ja henkilöaiheita.
Biese järjesti ensimmäisen yksityisnäyttelynsä vuonna 1920. Näyttelyssä nähtiin noin 90 teosta, joista osa oli taiteilijan uran alkupuolelta. Retrospektiivinen näyttely oli myyntimenestys ja yleisö otti sen innolla vastaan. Monien taidekriitikoiden mielestä Biesen taide oli kuitenkin vanhanaikaista. Vuosina 1922 ja 1924 järjestettiin kaksi hänen ja Santeri Salokiven yhteisnäyttelyä.
Vuonna 1888 Biese suoritti Helsingin yliopistossa piirustuksenopettajan tutkinnon Adolf von Beckerille. Hän toimi vuosina 1892–1920 piirustuksenopettajana eri oppilaitoksissa, ensin Porvoon lyseossa 1892–1897, sitten Oulussa 1897–1898 ja lopulta Helsingin käsityöläiskoulussa, jossa hän opetti yli 20 vuoden ajan. Biese opiskeli alaa ulkomaanmatkallaan Ruotsiin ja Tanskaan vuonna 1914. Matkalla hän tutustui Tukholman, Malmön ja Kööpenhaminan koti- ja taideteollisuusnäyttelyihin sekä kaupunkien kuvataidetarjontaan.[lähde? ] Opettaminen häiritsi Biesen omaa maalaustyötä, mutta hän uskalsi jättää opetustyön vasta 1920-luvulle tullessa.
Muuta

Pian Biesen kuoleman jälkeen järjestettiin Helsingissä 1935 hänen maalaustensa retrospektiivinen näyttely. Vuonna 2006 hänen töitään oli esillä Hämeenlinnan taidemuseossa.
Helmi Biesen puoliso oli vuodesta 1896 kirjanpitäjä Hjalmar Biese (k. 1925). Heidän poikansa Yrjö Moses Biese (1903–1983) oli kielitieteilijä ja englantilaisen filologian professori.
Maalauksia

Kevättalvea, 1899
Saaristomaisema, 1899
Talvinen näköala Pyynikiltä, 1900
Puunkerääjät, 1901
Talvimaisema, 1918
Vanha mänty, 1921
Maalauksia > Kuvagalleria

Talvinen näköala Pyynikiltä (1900).
Rantakivet (1919).
Tulppaaniasetelma (1916).
Aiheesta muualla

Kuvia tai muita tiedostoja aiheesta Helmi Biese Wikimedia Commonsissa
Helmi Biesen teokset Kansallisgallerian kokoelmissa (Arkistoitu – Internet Archive)
Hilarius Moa Nurak

Hilarius Moa Nurak (21. helmikuuta 1943 Waekabubak – 29. huhtikuuta 2016 Singapore) oli indonesialainen roomalaiskatolinen piispa. Hänet vihittiin Jumalan Sanan seuran papiksi 2. elokuuta 1972 ja nimitettiin Pangkal-Pinangin hiippakunnan piispaksi 30. maaliskuuta 1987. Piispaksi vihkiminen seurasi 2. elokuuta. Pääkonsekraattorina toimi Darius Nggawa, jota avustivat Alfred Gonti Pius Datubara ja Joseph Hubertus Soudant.
Hyypiä

Hyypiä voi tarkoittaa seuraavia:
hyypiä, huuhkajan vanhahtava suomenkielinen nimitys
Sami Hyypiä (s. 1973), jalkapalloilija
Tapani Hyypiä, taiteilija.
Hopeanvalkea

Hopeanvalkea: Matka menneeseen oppaina aurinko, fantasia ja folklore on Lennart Meren kirja. Teoksen tekijä on koonnut ja toimittanut alkuteoksista Hõbevalge (1976) ja Hõbevalgem (1983). Suomeksi teos ilmestyi 1983 Gummeruksen kustantamana.
Aiheesta muualla

Lennart Meren kirja Hopeanvalkea ilmestyy uusintapainoksena. (vanhentunut linkki) Helsingin Sanomat 23.3.2006. (Arkistoitu linkki)
Hilarius Poitierslainen

Hilarius Poitierslainen
Hilarius (noin 300–367) oli Poitiers'n piispa ('pictavium'), teologi, filosofi ja puhuja. Häntä pidetään merkittävänä läntisen kirkon opettajana. Hän kirjoitti useita uskonopillisia teoksia. Hänen nimensä tulee kreikan kielen sanasta, joka vastaa merkitykseltään suomen kielen sanaa onnellinen tai iloinen.
Henri Coandă

Henri Coandă vuonna 1967
Henri Marie Coandă [ɑ̃ˈri maˈri ˈko̯andə] (7. kesäkuuta 1886 – 25. marraskuuta 1972) oli romanialainen aerodynaamikko, joka kehitti vuonna 1910 suihkumoottorilla varustetun lentokoneen Coandă-1910:n. Hän löysi virtausmekaniikan ilmiön, jota kutsutaan Coandă-ilmiöksi.
Elämä

Coandă syntyi Bukarestissa. Hän oli suuren perheen toinen lapsi. Hänen isänsä oli kenraali Constantin Coandă, joka toimi matematiikan professorina Kansallisessa sillan- ja tienrakennuskoulussa.
Coandă joutui 13-vuotiaana isänsä määräyksestä sotilaskouluun, josta valmistui 1903 ylikersanttina. Hän alkoi opiskella Bukarestin Tykistö-, sotilas- ja laivastoinsinöörien koulussa, josta hänet lähetettiin 1904 Saksaan, jossa opiskeli Berliinin teknillisessä korkeakoulussa Charlottenburgissa. Coandăsta tuli tykistöupseeri, mutta hänen kiinnostuksensa oli lentämisessä. Hän rakensi Romanian armeijalle eräänlaisen ohjuksen ja opiskeli sen jälkeen Liègessä, Belgiassa, vuodet 1907–1908. Hän erosi armeijasta ja teki pitkän automatkan (Isfahan–Teheran–Tiibet). Palattuaan hän jatkoi Pariisiin, jossa opiskeli École Nationale Superieure d'Ingenieurs en Construction Aéronautique -yliopistossa valmistuen vuodessa lentokoneinsinööriksi.
Hän alkoi tutkia virtauksen mekaniikkaa Gustave Eiffelin ja Paul Painlevén kanssa. Hän löysi rajakerrokseen liittyvän Coandă-ilmiön.
Vuonna 1910 hän rakensi Gianni Capronin työtilassa maailman ensimmäisen suihkukoneen, Coandă-1910:n, joka lensi muun muassa toisen International Aeronautic Salon -näyttelyn aikana Pariisissa. Pyörivän ahtimen sijasta ilma puristettiin 4-sylineterisellä mäntämoottorilla. Paineilma syötettiin kahteen polttokammioon, joiden purkautuva kuuma kaasu aikaansai reaktiovoiman. Seuraava suihkukone lensi vasta 30 vuotta myöhemmin, se oli Caproni Campini N.1.
Vuodet 1911–1914 hän toimi Bristol Aeroplane Companyn teknisenä johtajana.
Vuonna 1915 hän siirtyi Ranskaan, jossa toimi I maailmansodan ajan  Delaunay-Belleville, jossa suunnitteli muun muassa Coandă-1916-koneen. Coandă konsultoi 1950-luvulla Carevelle-matkustajakoneen suunnittelussa.
1920- ja 1930-luvuilla hän kehitti rakettikelkan ja suunnitteli junan aerodynamiikkaa. Vuonna 1934 hän sai Ranskassa patentin Coandă-ilmiölle. Vuonna 1935 hän kehitteli pintaliitäjää Aerodina Lenticulara. Hän kehitti myöhemmin Avro Canada -yhtiölle ”sotilaallisia lentäviä lautasia”, jotka Yhdysvaltain ilmavoimat osti ja julisti salaisiksi.
Vuonna 1969 hän palasi sosialistiseen Romaniaan, jossa toimi tieteellisen INCREST-instituutin johtajan vuoteen 1971, jonka jälkeen johti Elie Carafolin kanssa Bukarestin teknillisen korkeakoulun lentotekniikan osastoa.
Coandă kuoli Bukarestissa 25. marraskuuta 1972. Bukarestin lentoasema on nimetty hänen mukaansa Henri Coandăn kansainväliseksi lentoasemaksi.
Palkinnot

1956: Coandăa ylistettiin New Yorkissa ensimmäisen suihkukoneen kehittäjänä
1965: International Automation Symposium New Yorkisa palkitsi Coandăn Harry Diamond Laboratories Award-palkinnolla
Palkinto ja kultamitali "Vielles Tiges".
UNESCOn palkinto tieteellisestä tutkimuksesta
Ranskan ilmailun mitali, ja komentajasormus
Aiheesta muualla

Wikimedia Commonsissa on kuvia tai muita tiedostoja aiheesta .
http://www.allstar.fiu.edu/aero/coandă.htm (Arkistoitu – Internet Archive)
Patents of Henri Coanda (Arkistoitu – Internet Archive)
http://www.earlyaviators.com/ecoanda.htm
http://airminded.org/2005/10/07/jet-aircraft-of-the-belle-epoque/
Coandă-1910-lentokone
Avrocar
Hirvijärvi (Kuhmoinen)

| Hirvijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′03″N, 24°59′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Venhottomaan 
Järvinumero:  35.766.1.005
Mittaustietoja
Pinnankorkeus:  133,1 m  
Rantaviiva:  3,571 km  
Pinta-ala:  23,651 ha  
Saaria:  ei saaria 
 fiHirvijärvi 
Hirvijärvi on Pirkanmaalla Kuhmoisten Poikuskulmalla sijaitseva järvi.
Maantietoa

Järven pinta-ala on 24 hehtaaria ja se on 1,1 kilometriä pitkä ja 650 metriä leveä. Se sijaitsee Hirvivuoren ympäristön pienialaisella ylänköalueella. Hirvivuori jää järven itäpuolelle ja sen viimeiset rinteet laskevat järven itärantaan. Järvellä ei ole kartan mukaan saaria, mutta sen keskelle on jäänyt pyöreä niemi, joka jakaa järven itäiseen ja läntiseen osaan. Itäosassa sijaitsee pitkä ja kapea lahti Pitkäpohja. Järven rantaviivan pituus on 3,6 kilometriä ja sen rannat ovat metsämaata. Rannoille on rakennettu kymmenen vapaa-ajan asuntoa. Niille tulee tiet Poikuskulman ja Kylämän väliseltä kylätieltä. Tie seuraa järven kaakkoisrantaa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 133,1 metriä mpy. Siihen on johdettu kolme metsäojaa, joista Pitkäpohjaan laskee pieni Hirvilammi. Järven laskuoja lähtee sen eteläpäästä ja se laskee noin 600 metrin päässä Venhottoman pohjoispäähän.
Historiaa

Vuoden 1855−1856 Kalmbergin kartastossa järvi on merkitty. Vuosien 1965 ja 1986 peruskartoissa järvellä oli kaksi taloa.
Hopiala

| Hopiala |
| --- | --- |

Sijainti:  Kulosaari, Helsinki, Suomi
Koordinaatit:  60°11′04″N 25°00′04″E﻿ / ﻿60.18437°N 25.00115°E﻿ / 60.18437; 25.00115
Rakennustyyppi:  Huvila ja rakennus
Käyttö:  Omakotitalo
Valmistumisvuosi:  1934
Omistaja:  Sulasol
Käyttäjä:  Heikki Klemetti, Einojuhani Rautavaara, Kaija Saarikettu ja Armi Klemetti (d)
 fiHopiala 
Hopiala on Heikki Klemetin rakentama ja Armi Klemetin suunnittelema puuhuvila Helsingin Kulosaaressa, Bertel Jungin tien ja Klemetinkujan risteyksessä. Se on yksi harvoja suomalaisia kulttuurikoteja, joka on säilynyt tähän päivään saakka asuntona mm. ansioituneiden kulttuurihenkilöiden käytössä. Tämän mahdollisti Klemetin puolison Armin testamentti Sulasolille.
Hopiala valmistui vuonna 1934 ja Heikki Klemetti asui siinä kuolemaansa eli vuoteen 1953 asti ja Armi Klemetti vuoteen 1979 asti. Vuodesta 1982 vuoteen 2002 taloa asutti säveltäjä Einojuhani Rautavaara ja vuodesta 2002 vuoteen 2010 viulisti Kaija Saarikettu.
Hong Kong Catholic Cathedral of the Immaculate Conception

| Hong Kong Catholic Cathedral of the Immaculate Conception |
| --- | --- |

Sijainti:  Hongkong
Koordinaatit:  22°16′43.24″N, 114°09′14.01″E
Kirkkokunta:  roomalaiskatolinen
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hong Kong Catholic Cathedral of the Immaculate Conception (kiin.: 聖母無原罪主教座堂; Jyutping: Sing3mou5 mou4jyun4zeoi6 zyu2gaau3zo6 tong4) on roomalaiskatolinen kirkko, joka kuuluu Hongkongin roomalaiskatoliseen hiippakuntaan. Kirkko sijaitsee Kiinan erityishallintoalueella Hongkongissa. Alkuperäinen kirkko rakennettiin vuonna 1859, mutta se paloi maan tasalle. Nykyistä kirkkoa alettiin rakentaa vuonna 1883 ja se vihittiin käyttöön vuonna 1888. Vuonna 1952 kirkon katto korjattiin ja vuonna 1980 kirkon alttari restauroitiin.[lähde? ]
Käännös suomeksi
Henki (albumi)

| Henki Richard Dawson & Circle |
| --- | --- | --- |

Studioalbumin tiedot
 Julkaistu: 26. marraskuuta 2021
 Kesto: 55.52
 Levy-yhtiö: Weird World
Circlen muut julkaisut
| Terminal 2017 | Henki 2021 |   |
Henki on 26. marraskuuta 2021 ilmestynyt englantilaisen Richard Dawsonin ja Circlen yhteisalbumi. Kappale ”Lily” julkaistiin singlenä sekä musiikkivideona. Mika Taanilan ohjaamalla videolla esiintyy snookerpelaaja Steve Davis.
Kappaleet

Cooksonia – 6.30
Ivy – 8.57
Silphium – 12.07
Silene – 7.16
Methuselah – 8.26
Lily – 5.56
Pitcher – 6.36
Arvostelut

Inferno:
Kulttuuritoimitus:
Soundi:
Hyypiänniemi

Hyypiänniemi on kylä Enonkoskella. Hyypiänniemi sijaitsee Enonveden rannalla, noin kaksi kilometriä Enonkosken kirkonkylästä pohjoiseen. Hyypiänniemessä toimi ennen meijeri, jonka kiinteistössä ja satamassa toimii  nykyään kalan vastaanottopiste. Hyypiänniemessä toimii Enonkosken Vierasvenesatama Oy.
Aiheesta muualla

Satelliittikuva (Google Maps)
Häkä (täsmennyssivu)

Häkä voi tarkoittaa seuraavia asioita:
Hiilimonoksidi eli häkä
Heikki "Häkä" Virtanen (s. 1953), suomalainen basisti
Kalevi ”Häkä” Häkkinen (1928–2017), suomalainen alppihiihtäjä ja nopeuslaskija
Ensio Koivunen,  liikanimeltä Häkä-Enska (1930–2003), suomalainen sarjamurhaaja
Häkää!, Popeda-yhtyeen albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Häkä”, voi hakea sivunnimihaulla, laajalla sivunnimihaulla tai tekstihaulla.
Hidalgon piirikunta (Texas)

Hidalgon piirikunta (engl. Hidalgo County) on Yhdysvaltojen Texasin osavaltiossa sijaitseva piirikunta. Sen väkiluku oli 774 769 vuonna 2010 ja sen pinta-ala on 4 100 neliökilometriä. Hidalgon suurin kaupunki on McAllen ja sen hallintokeskus on Edinburg.
Hidalgon piirikunta perustettiin 1852 ja se sai nimensä pappi Miguel Hidalgo y Costillalta.
Maantiede

Yhdysvaltain väestönlaskentaviraston mukaan alueen pinta-ala on 4 100 km². Pinta-alasta on 4 069 km² maata ja 31 km² vettä. Veden osuus on 0,8 prosenttia.[lähde? ]
Aiheesta muualla

Kuvia tai muita tiedostoja aiheesta Hidalgon piirikunta (Texas) Wikimedia Commonsissa
Hopeapeili (lehti)

Hopeapeili oli Yhtyneet Kuvalehdet Oy:n vuosina 1936–1971 kustantama naisten viikkolehti. Sen päätoimittajina toimivat muun muassa Kirsti Lyytikäinen ja Leena Ilmari. Lukijamäärän hupenemisen myötä Hopeapeili sulautettiin Anna-lehteen vuonna 1971.
Rautakirjan irtonumeromyynnissä Hopeapeili oli kaikista lehdistä vuonna 1943 sijalla 17, vuonna 1953 sijalla 30 ja vuonna 1963 sijalla 22.
Vuonna 1979 Yhtyneet Kuvalehdet lanseerasi Hopeapeilin uudelleen joka toinen viikko ilmestyvänä naistenlehtenä, esikuvana Cosmopolitan. Sen päätoimittajaksi kutsuttiin Anu Seppälä, ja lehti ehti nostaa levikkinsä noin 20 000 kappaleeseen muutamassa kuukaudessa, mutta lehti päätettiin kuitenkin lopettaa.
Päätoimittajia

Ida Pekari 1936–1952
Paula Porkka 1952–1955
Kirsti Keskinen-Lyytikäinen 1955–1963
Leena Ilmari 1963–1971
Kerttu Vaartila 1971
Anu Seppälä 1979
Hugo Malmi

Hugo ja Ilma Malmi (o.s. Durchman).
Hugo Johannes Malmi (vuoteen 1906 Malm; 5. maaliskuuta 1878 Helsinki – 1. huhtikuuta 1952 Helsinki) oli insinööri ja vuorineuvos, joka suunnitteli ja  rakennutti Imatrankosken vesivoimalan ja oli Imatran Voiman ensimmäinen toimitusjohtaja.
Malmin vanhemmat olivat rautatievirkamies Karl Malm ja Sofia Lönnberg. Hän valmistui insinööriksi Polyteknillisestä opistosta 1903 ja tuli samana vuonna Tie- ja vesirakennushallituksen apulaisinsinööriksi, kohoten myöhemmin vanhemmaksi insinööriksi. Vuosina 1916–1917 hän toimi työpäällikkönä voimalaitostyömailla, vuodesta 1918 hän oli valtion Koskivoimakomitean yli-insinööri ja vuodesta 1923 Koskivoimatoimiston johtaja.
Malmin päätyö oli Imatrankosken vesivoimalan suunnittelu ja rakentaminen vuosina 1918–1929, voimalan valmistuttua hänestä tuli sen pääjohtaja ja vuonna 1932 Imatran Voiman toimitusjohtaja. Vuosina 1934–1950 hän oli koskitoimikunnan puheenjohtaja ja vuosina 1941–1948 Oulujoen vesivoimalat omistaneen Oulujoki Oy:n toimitusjohtaja. Hän toimi myös useissa eri valtion komiteoissa ja vuosina 1922–1925 suomalais-norjalaisessa rajakomissiossa sekä edusti Suomea alansa kansainvälisissä kongresseissa. Teknillisten seurojen yhteisvaliokunnan puheenjohtaja hän oli vuosina 1930–1939.
Malmi oli ahkera kirjoittaja, joka julkaisi juttuja alansa lehdissä ja laati teoksen Imatra ja sen kahlitseminen (1949). Hänelle myönnettiin vuorineuvoksen arvo vuonna 1948.
Malmin puoliso vuodesta 1906 oli Ilma Maria o.s. Durchman.
Aiheesta muualla

Hoffman, Kai: Vuorineuvos Hugo Malmi (1878–1952). Suomen talouselämän vaikuttajat -verkkojulkaisu (maksullinen). 5.9.2008. Suomalaisen Kirjallisuuden Seura.
Malmi, Hugo hakuteoksessa Uppslagsverket Finland (2012). (ruotsiksi)
International Harvester (auto)

| International> Valmistustiedot |
| --- | --- |
Valmistaja:  International Harvester: henkilöautot, kevyet hyötyajoneuvot: 1907 - 1975 raskaat hyötyajoneuvot: - 1986 International Truck and Engine Corp: raskaat hyötyajoneuvot: 1986 -
International Harvester -yhtiön perustajista toinen, Deering Harvester, oli aloittanut kokeilut polttomoottoreiden parissa jo vuoden 1889 tienoilla ja IH:n muodostamisen aikaan yhtiö valmisti päivittäin 50 paikallisvoimakonetta, joiden avulla voitiin pyörittää Deeringin kehittämiä maatalouskoneita. Deering suunnitteli myös kokeellisen, omalla voimallaan liikkuvan voimakoneen, vuonna 1892. Samoihin aikoihin myös McCormickilla tehtiin kokeiluja polttomottorikäyttöisten, omalla voimalla liikkuvien laitteiden parissa. Vuonna 1904 IH osti vaunuvalmistaja Weber Wagon Companyn, ja tämä hankinta viitoitti yhtiön tien merkittäväksi hyötyajoneuvojen valmistajaksi.
Yleistä

IH muistetaan etenkin kotimarkkinoillaan luotettavista ja innovatiivisista kevyen sarjan hyötyajoneuvoistaan, jotka kilpailivat "kolmen suuren" eli Fordin, GM:n ja Moparin Dodge-yksikön vastaavia tuotteita vastaan suhteellisen menestyksekkäästi. IH valmisti ajoneuvoja etenkin maatalouden ja viljelijöiden tarpeisiin, jolloin päärooliin nousevat avolavaiset autot eli pick-up truckit. Yhtiö valmisti kevyitä hyötyajoneuvoja vuodesta 1907 vuoteen 1975, ensimmäinen malli oli henkilökuljetuksiin tarkoitettu Auto Buggy. (Buggy tarkoittaa kärryä tai vaunua). Näiden itseliikkuvien vaunujen tuotanto alkoi helmikuussa 1907 IH:n tehtailla Chicagossa, mutta se siirrettiin Ohion Akroniin saman vuoden lokakuussa. Tätä seurasi vuonna 1909 IHC Auto Wagon, pieninä sarjoina valmistettu, tavarankuljetuksiin tarkoitettu korkeapyöräinen malli. IHC valmisti vuosina 1910 – 11 myös pienempipyöräisiä J30 Touring -henkilöautoja. Vuonna 1910 Auto Wagon uudelleennimettiin Motor Truckiksi, tätä mallia voidaan pitää amerikkalaisten pick-up truckien esiäitinä. Autojen merkkinä oli vuoteen 1914 asti IHC, tällöin niiden nimeksi muutettiin International. Viimeinen IH:n kevyt hyötyajoneuvo valmistui toukokuun 5. päivä vuonna 1975.
Logon muutokset

International Harvester -yhtiön IHC-logoa käytettiin autojen lisäksi myös muissa yhtiön valmistamissa tuotteissa.  Vuosina 1915 –1923 käytössä ollut International-nimikirjoitus oli ainoastaan moottoriajoneuvojen tunnuksena, samoin sitä seurannut Triple Diamond. Vuodesta 1953 IH:n kaikkien tuotteiden logona, jääkaapista maansiirtokoneisiin, oli Raymond Loewyn suunnittelema Man on tractor -logo. Traktoripuolella se oli otettu käyttöön jo vuonna 1945.
1902 – 1914
1915 – 1923
1923 – 1953 (eri kausina hieman eri muodoissa ja väreissä)
1953 – 1986
Ajoneuvotuotanto > Auto Wagonista kirjainsarjaan

International Harvesterin ensimmäinen ajoneuvo oli vuoden 1907 IHC Auto Buggy. Henkilökuljetuksiin tarkoitettu malli muistutti korkeine pyörineen hevosvaunua, ilmajäähdytteinen 2-sylinterinen moottori oli sijoitettu auton alle. Tätä seurasi vuonna 1909 IHC Auto Wagon, myös Farmers Wagon -nimellä tunnettu, tavarankuljetuksiin tarkoitettu korkeapyöräinen malli. Se oli varustettu joko ilma- tai nestejäähdytteisellä moottorilla. Vuonna 1914 yhtiön ajoneuvojen merkiksi vaihtui International. IH:n ensimmäinen etumoottorilla valmistettu hyötyajoneuvojen mallisarja oli vuonna 1915 puolivälissä esitelty 4-sylinterinen Letter Series. Sarjaan kuului viisi mallia, H, F, K, G ja L, joista kevyimmän H-mallin kantavuus oli 3/4 tonnia ja raskaimman L-mallin 3 tonnia. Mallien tunnuspiirteenä on kiilamainen, kalteva konepeitto sekä konetilan takaosassa sijaitseva jäähdytin. Lempinimeksi näille tuli slope-nose (slope = kalteva) tai shovel-nose (shovel = lapio). Suomenkielinen kuvaava termi mallille voisi olla lippakeula.
Yhdysvaltain liittyessä Euroopassa käytävään I maailmansotaan, International Harvester oli maan neljänneksi suurin yhtiö ja sen hallussa oli neljän prosentin siivu USA:n kuorma-autojen markkinoista. IHC tuotti kuorma-autoja Yhdysvaltain sotavoimien tarpeisiin lukuisina eri versioina.